**ಸರ್ಕಾರದ ಮುಖ್ಯ ಕಾರ್ಯದರ್ಶಿಯವರ ಅಧ್ಯಕ್ಷತೆಯಲ್ಲಿ ದಿನಾಂಕ: 23.06.2025 ರಂದು ನಡೆದ ಸರ್ಕಾರದ ಎಲ್ಲಾ ಅಪರ ಮುಖ್ಯ ಕಾರ್ಯದರ್ಶಿಗಳು / ಪ್ರಧಾನ ಕಾರ್ಯದರ್ಶಿಗಳು / ಕಾರ್ಯದರ್ಶಿಗಳ ಸಭೆಯ ನಡವಳಿ**

ಸರ್ಕಾರದ ಕಾರ್ಯದರ್ಶಿ, ಆರ್ಥಿಕ ಇಲಾಖೆ (ಎಫ್‌.ಆರ್.) ರವರು ಸಭೆಯಲ್ಲಿ ಹಾಜರಿದ್ದ ಎಲ್ಲಾ ಅಧಿಕಾರಿಗಳನ್ನು ಸ್ವಾಗತಿಸಿದರು. ಸಭೆಯಲ್ಲಿ ಈ ಕೆಳಕಂಡ ವಿಷಯಗಳನ್ನು ಚರ್ಚಿಸಲಾಯಿತು.

**ನಂದಿ ಬೆಟ್ಟದಲ್ಲಿ ನಡೆಯಲಿರುವ ಸಚಿವ ಸಂಪುಟ ಸಭೆಯ ಪ್ರಸ್ತಾವನೆಗಳು**

ನಂದಿ ಬೆಟ್ಟದಲ್ಲಿ ನಡೆಯಲಿರುವ ಸಚಿವ ಸಂಪುಟ ಸಭೆಗೆ ಪ್ರಸ್ತಾವನೆಗಳನ್ನು ಎಲ್ಲಾ ಇಲಾಖೆಗಳು ಕೂಡಲೇ ಕಳುಹಿಸಿಕೊಡುವಂತೆ ಸೂಚಿಸಿದರು

(**ಕ್ರಮ: ಸಂಬಂಧಪಟ್ಟ ಇಲಾಖೆಗಳು)**

**ಸಾರ್ವಜನಿಕ ಕುಂದು ಕೊರತೆಗಳು / ಜನಸ್ಪಂದನ / ಸಕಾಲ/ ಸಿಎಸ್‌ ಕಛೇರಿಯಲ್ಲಿ ದಾಖಲಿರುವ ಮನವಿಗಳು:-**

ಎಲ್ಲಾ ಇಲಾಖೆಗಳಲ್ಲಿನ IPGRS / CPGRAMS / ಸಿ.ಎಂ. ಜನಸ್ಪಂದನ 1 & 2 (ಮನವಿಗಳ ಮತ್ತು ಕುಂದು ಕೊರತೆಗಳು), ಸಿ.ಎಸ್.‌ ಕಛೇರಿಯಲ್ಲಿ ದಾಖಲಾಗಿರುವ (ಮನವಿಗಳು ಮತ್ತು ಕುಂದುಕೊರತೆಗಳು) ಸಕಾಲ ಸೇರಿದಂತೆ ಬಾಕಿ ಇರುವ ಅಂಕಿ ಅಂಶಗಳನ್ನು ಗಮನಿಸಲಾಯಿತು.

ಸಕಾಲ Portal ನಲ್ಲಿ ದಾಖಲಾಗುವ ಅರ್ಜಿಗಳನ್ನುನಿಗಧಿತ ಅವಧಿಯಲ್ಲಿ ಕ್ರಮ ಕೈಗೊಳ್ಳದೇ ಅತೀ ಹೆಚ್ಚು ಅವಧಿ ಮೀರಿ ಅರ್ಜಿ ಬಾಕಿಯಿರುವ ಮೊದಲ ಐದು ಇಲಾಖೆಗಳಾದ ಕಂದಾಯ ಇಲಾಖೆ, ಕಂದಾಯ (ವಿಪತ್ತು ನಿರ್ವಹಣೆ), ನಗರಾಭಿವೃದ್ಧಿ ಹಾಗೂ ಗ್ರಾಮೀಣಾಭಿವೃದ್ಧಿ ಮತ್ತು ಪಂಚಾಯತ್‌ ರಾಜ್‌ ಇಲಾಖೆ ಹಾಗೂ ಇನ್ನಿತರೆ ಇಲಾಖೆಗಳ ಅಧಿಕಾರಿ / ನೌಕರರಿಗೆ ಅತೀ ತುರ್ತಾಗಿ ಕ್ರಮವಹಿಸಿ ವಿಲೇ ಮಾಡುವಂತೆ ಸಕಾಲ ಅಡಿಯಲ್ಲಿ ಸ್ವೀಕೃತವಾಗುವ ಅರ್ಜಿಗಳಿಗೆ ಅರ್ಜಿದಾರರು 15 ದಿನಗಳಿಗೊಳಗಾಗಿ ಶುಲ್ಕಪಾವತಿಸದಿದ್ದರೆ/ ಮಾಹಿತಿ ಒದಗಿಸದಿದ್ದರೆ 15 ನೇ ದಿನದಂದೇ ಅರ್ಜಿಗಳನ್ನು ಪಾರ್ಕ್‌ ಮಾಡುವಂತೆ ಸೂಚಿಸಲಾಯಿತು ಈ ರೀತಿ ಮಾಡುವದರಿಂದ Overdue ಪ್ರಕರಣಗಳು ಕಡಿಮೆಯಾಗುತ್ತವೆ ಎಂದು ಸೂಚಿಸಿದರು.

ಸಿ.ಎಸ್‌ ಕಛೇರಿಯಲ್ಲಿ ದಾಖಲಾಗಿರುವ (ಮನವಿಗಳು ಮತ್ತು ಕುಂದುಕೊರತೆಗಳು) 984 ಅರ್ಜಿಗಳು ಬಾಕಿ ಇದ್ದು ಅತೀ ಶೀಘ್ರವಾಗಿ ಕ್ರಮಕೈಗೊಳ್ಳುವಂತೆ ಹಾಗೂ ಕ್ರಮ ಕೈಗೊಂಡಿದ್ದಲ್ಲಿ ಈ ಕುರಿತು ಪೋರ್ಟಲ್‌ ನಲ್ಲಿ ಮಾಹಿತಿಯನ್ನು ಅಪಲೋಡ ಮಾಡುವಂತೆ ಹಾಗೂ ಸಾರ್ವಜನಿಕರ ಬೇಟಿ ಸಮಯದಲ್ಲಿ ಎಲ್ಲಾ ಇಲಾಖೆಯ ಕಾರ್ಯದರ್ಶಿಗಳು ಅವರ ಕಛೇರಿಯಲ್ಲಿ ಲಭ್ಯವಿದ್ದು ಸಾರ್ವಜನಿಕರ ಅಹವಾಲು ಸ್ವೀಕರಿಸುವಂತೆ ಸೂಚಿಸಿದರು.

**(ಕ್ರಮ: ಎಲ್ಲಾ ಇಲಾಖೆಗಳ ಸರ್ಕಾರದ ಅಪರ / ಪ್ರಧಾನ ಕಾರ್ಯದರ್ಶಿ / ಕಾರ್ಯದರ್ಶಿಗಳು)**

**ಕಡತ ವಿಲೇವಾರಿ**

ಕಡತಗಳ ವಿಲೇವಾರಿ ಪ್ರಗತಿಯ ಕುರಿತು ಮಾತನಾಡುತ್ತಾ, ಹೆಚ್ಚು ಕಡತಗಳು ಬಾಕಿ ಇರುವ ಇಲಾಖೆಗಳು ಕೂಡಲೇ ಕ್ರಮವಹಿಸುವಂತೆ ಸೂಚಿಸಲಾಯಿತು.

ಪ್ರಸ್ತುತ NIC ಮುಖಾಂತರ Analytics ನ್ನು ಇ-ಆಫೀಸ್‌ನಲ್ಲಿ ತಯಾರಿಸಿದ್ದು, ಇದರಿಂದ 07 ದಿನಗಳು, 15 ದಿನಗಳು, 01 ತಿಂಗಳ ಹಾಗೂ ಅದಕ್ಕಿಂತ ಹೆಚ್ಚಿನ ಅವಧಿಗೆ ಬಾಕಿ ಇರುವ ಸ್ವೀಕೃತಿ ಮತ್ತು ಕಡತಗಳ ಮಾಹಿತಿಯು Dash board ನಲ್ಲಿ ಇಲಾಖಾವಾರು ನಮೂದಾಗುವುದರಿಂದ ಎಲ್ಲಾ ಇಲಾಖಾ ಮುಖ್ಯಸ್ಥರು ಇದರ ಬಗ್ಗೆ ಗಮನಹರಿಸಿ ಕ್ರಮಕೈಗೊಳ್ಳುವಂತೆ ಸೂಚಿಸಿದರು.

**(ಕ್ರಮ: ಎಲ್ಲಾ ಇಲಾಖೆಗಳ ಸರ್ಕಾರದ ಅಪರ / ಪ್ರಧಾನ ಕಾರ್ಯದರ್ಶಿ / ಕಾರ್ಯದರ್ಶಿಗಳು)**

**Court Case Monitoring System (CCMS)**

ನ್ಯಾಯಾಂಗ ನಿಂದನಾ ಪ್ರಕರಣಗಳು ಹೆಚ್ಚು ಇರುವ ಇಲಾಖೆಗಳಾದ ಕಂದಾಯ, ನಗರಾಭಿವೃದ್ದಿ, ಉನ್ನತ ಶಿಕ್ಷಣ, ಒಳಾಡಳಿತ ಹಾಗೂ ಶಾಲಾ ಶಿಕ್ಷಣ ಮತ್ತು ಸಾಕ್ಷರತಾ ಇಲಾಖೆ ಇನ್ನುಳಿದ ಇಲಾಖೆಗಳು ಕೂಡ ಪ್ರಕರಣಗಳ ಕುರಿತು ಗಮನಹರಿಸಿ, ಅತೀ ತುರ್ತಾಗಿ ಕ್ರಮಕೈಗೊಳ್ಳುವಂತೆ ಸೂಚಿಸಿದರು.

**(ಕ್ರಮ: ಎಲ್ಲಾ ಇಲಾಖೆಗಳ ಸರ್ಕಾರದ ಅಪರ / ಪ್ರಧಾನ ಕಾರ್ಯದರ್ಶಿ / ಕಾರ್ಯದರ್ಶಿಗಳು)**

**ಇಲಾಖಾ ವಿಚಾರಣೆ**

ಒಟ್ಟಾರೆಯಾಗಿ 1605 ಇಲಾಖಾ ವಿಚಾರಣೆ ಪ್ರಕರಣಗಳು ಪ್ರಗತಿಯಲ್ಲಿರವುದನ್ನು ಸಭೆಯ ಗಮನಕ್ಕೆ ತರಲಾಯಿತು. ನಗರಾಭಿವೃದ್ಧಿ ಇಲಾಖೆಯಲ್ಲಿ 240 ಪ್ರಕರಣಗಳು ಪ್ರಗತಿಯಲ್ಲಿದ್ದು, ಅತೀ ತುರ್ತಾಗಿ ವಿಲೇ ಮಾಡುವಂತೆ ಹಾಗೂ ಇಲಾಖಾ ವಿಚಾರಣೆ ಪ್ರಕರಣಗಳನ್ನು ಮತ್ತು ಲೋಕಾಯುಕ್ತ ಪ್ರಕರಣಗಳನ್ನು ಪ್ರತ್ಯೇಕವಾಗಿ ವಿಂಗಡಿಸುವಂತೆ ತಿಳಿಸಲಾಯಿತು

ಇಲಾಖಾ ವಿಚಾರಣಾ ಪ್ರಕರಣಗಳಲ್ಲಿ ಕಾನೂನು ನೆರವು ಅಗತ್ಯ ಇರುವ ಪ್ರಕರಣಗಳಿಗೆ ಕಾನೂನು ಕೋಶದ ಮುಖ್ಯಸ್ಥರು ಸೂಕ್ತ ಸಲಹೆ /ಅಭಿಪ್ರಾಯ ಒದಗಿಸಲು ಸೂಚಿಸುವಂತೆ ಸರ್ಕಾರದ ಪ್ರಧಾನ ಕಾರ್ಯದರ್ಶಿ,ಕಾನೂನು, ನ್ಯಾಯ ಮತ್ತು ಮಾನವ ಹಕ್ಕುಗಳ ಇಲಾಖೆ ಇವರಿಗೆ ತಿಳಿಸಿದರು ಹಾಗೂ ವಿಚಾರಣಾಧಿಕಾರಿಗಳನ್ನು ನೇಮಕ ಮಾಡುವ ಸಲುವಾಗಿ ನಿವೃತ್ತ ನ್ಯಾಯಾಧೀಶರ ಪರಿಷ್ಕೃತ ಪಟ್ಟಿಯನ್ನು ಇಲಾಖೆಗಳಿಗೆ ಒದಗಿಸುವಂತೆ ಸೂಚಿಸಲಾಯಿತು

ಸಿಬ್ಬಂದಿ ಮತ್ತು ಆಡಳಿತ ಸುಧಾರಣೆ ಇಲಾಖೆಯ ಸೇವಾ ವಿಷಯಗಳಲ್ಲಿ ಹೆಚ್ಚಿನ ಅನುಭವ ಹೊಂದಿರುವ ನಿವೃತ್ತ ಅಧಿಕಾರಿಗಳನ್ನು ಗುರುತಿಸಿ ಸದರಿಯವರ ಸಲಹೆ ಪಡೆಯುವ ಸಲುವಾಗಿ ಎಲ್ಲಾ ಇಲಾಖೆಗೆ ಸದರಿಯವರ ಮಾಹಿತಿಯನ್ನು ಒದಗಿಸುವಂತೆ ಸೂಚಿಸಿದರು.

**(ಕ್ರಮ: ಕಾನೂನು ಇಲಾಖೆ/ ಸಿಆಸುಇ ಇಲಾಖೆ ಹಾಗೂ ಎಲ್ಲಾ ಇಲಾಖೆಗಳ ಸರ್ಕಾರದ ಅಪರ / ಪ್ರಧಾನ ಕಾರ್ಯದರ್ಶಿ / ಕಾರ್ಯದರ್ಶಿಗಳು)**

**ವೃಂದ ಮತ್ತು ನೇಮಕಾತಿ**

30-40 ವರ್ಷಗಳಿಂದ ಒಂದೇ ರೀತಿಯ ವೃಂದ ಮತ್ತು ನೇಮಕಾತಿನಿಯಮಗಳು ಪಾಲನೆಯಾಗುತ್ತಿದ್ದು, ಪ್ರಸ್ತುತ ವೃಂದ ಮತ್ತು ನೇಮಕಾತಿನಿಯಮಗಳಲ್ಲಿ ತಿದ್ದುಪಡಿ ಮಾಡಲು ಪ್ರಸ್ತಾವನೆ ಸಲ್ಲಿಸದಿರುವ ಇಲಾಖೆಗಳು ಕೂಡಲೇ ಸಲ್ಲಿಸುವಂತೆ ಹಾಗೂ ತಿದ್ದುಪಡಿ ಮಾಡುವ ಬಗ್ಗೆ ನಿಗದಿತ ವೇಳಾಪಟ್ಟಿಯನ್ನು ಇಲಾಖೆಗಳಿಗೆ ನೀಡುವಂತೆ

**(ಕ್ರಮ: ಸಿಆಸುಇ ಇಲಾಖೆ/ಸಂಬಂಧಪಟ್ಟ ಇಲಾಖೆಗಳು)**

**ಸಿಆಸುಇ(ಆಸು) 30 ಸ್ವೀಮರ 2025, ದಿನಾಂಕ 24.03.2025 ರ ಸುತ್ತೋಲೆ ಕುರಿತು.**

ಸರ್ಕಾರದ ಮುಖ್ಯ ಕಾರ್ಯದರ್ಶಿಗಳು ಹೊರಡಿಸಿರುವ ಸುತ್ತೋಲೆಯನ್ವಯ ಮಾನ್ಯ ನ್ಯಾಯಾಲಯಗಳು ಹೊರಡಿಸಿದ ಆದೇಶದ ವಿರುದ್ಧ ಅರ್ಜಿ/ ಮೇಲ್ಮನವಿಯನ್ನು ಸಲ್ಲಿಸಲು ವಿಳಂಬವಾದ ಪ್ರಕರಣಗಳ ಕುರಿತು ಕ್ರಮವಹಿಸಲು ಪ್ರತಿ ಇಲಾಖೆಯಲ್ಲಿ ಒಬ್ಬ ನೋಡಲ್‌ ಅಧಿಕಾರಿಯನ್ನು ನೇಮಿಸುವಂತೆ ತಿಳಿಸಲಾಗಿತ್ತು. ಕೆಲವು ಇಲಾಖೆಗಳಲ್ಲಿ ನೋಡಲ್‌ ಅಧಿಕಾರಿಯನ್ನು ನೇಮಿಸದೇ ಇರುವುದನ್ನು ಗಮನಿಸಲಾಯಿತು ಹಾಗೂ ಸಂಬಂಧಪಟ್ಟ ಇಲಾಖೆಗಳಿಗೆ ಸೂಕ್ತ ಕ್ರಮವಹಿಸುವಂತೆ ಸೂಚಿಸಿದರು.

**(ಕ್ರಮ:ಸಿಆಸುಇ(ಆಸು)ಇಲಾಖೆ/ಸಂಬಂಧಪಟ್ಟ ಇಲಾಖೆಗಳು)**

**ಕರ್ನಾಟಕ ಆಡಳಿತ ಸುಧಾರಣಾ ಆಯೋಗ-2 ಶಿಫಾರಸ್ಸುಗಳು**

ಕರ್ನಾಟಕ ಆಡಳಿತ ಸುಧಾರಣಾ ಆಯೋಗ-2 ಶಿಫಾರಸ್ಸುಗಳ ಕುರಿತಂತೆ ಕಂದಾಯ ಇಲಾಖೆ, ನಗರಾಭಿವೃದ್ಧಿ ಇಲಾಖೆ, ವಾಣಿಜ್ಯ ಮತ್ತು ಕೈಗಾರಿಕಾ ಇಲಾಖೆ ಮತ್ತು ಇನ್ನುಳಿದ ಇಲಾಖೆಗಳಲ್ಲಿ ಸ್ವೀಕೃತಗೊಂಡಿರುವ ಒಟ್ಟು ಶಿಫಾರಸ್ಸುಗಳನ್ನು ಶೀಘ್ರವಾಗಿ ಅನುಷ್ಠಾನಗೊಳಿಸುವಂತೆ ಸೂಚಿಸಿದರು.

ಎಲ್ಲಾ ಇಲಾಖೆಗಳಲ್ಲಿ ಸ್ವೀಕೃತಗೊಂಡ ಒಟ್ಟು 5039 ಶಿಫಾರಸ್ಸುಗಳಲ್ಲಿ 1506 ಶಿಫಾರಸ್ಸುಗಳು ಅನುಷ್ಠಾನಗೊಂಡಿದ್ದು, ಶೇ. 30 ರಷ್ಟು ಪ್ರಗತಿ ಸಾಧಿಸಿರುವುದನ್ನು ಸಭೆಯು ಗಮನಿಸಿ, ತ್ವರಿತವಾಗಿ ಉಳಿದ ಶಿಫಾರಸ್ಸುಗಳನ್ನು ಅನುಷ್ಠಾನಗೊಳಿಸುವಂತೆ ಸೂಚಿಸಿದರು.

**(ಕ್ರಮ: ಎಲ್ಲಾ ಇಲಾಖೆಗಳ ಸರ್ಕಾರದ ಅಪರ / ಪ್ರಧಾನ ಕಾರ್ಯದರ್ಶಿ / ಕಾರ್ಯದರ್ಶಿಗಳು)**

**Best Practices**

Best Practices ಗೆ ಸಂಬಂಧಿಸಿದಂತೆ ಮಾಹಿತಿ ಒದಗಿಸದೇ ಇರುವ ಇಲಾಖೆಗಳು ಕೂಡಲೇ ಮಾಹಿತಿ ಒದಗಿಸುವಂತೆ ಸೂಚಿಸಿದರು.

**(ಕ್ರಮ: ಎಲ್ಲಾ ಇಲಾಖೆಗಳ ಸರ್ಕಾರದ ಅಪರ / ಪ್ರಧಾನ ಕಾರ್ಯದರ್ಶಿ / ಕಾರ್ಯದರ್ಶಿಗಳು)**

**ಇತರೆ ವಿಷಯಗಳು**

ಹಾಸ್ಟೆಲ್‌ಗಳಲ್ಲಿನ Wardens ಗಳ ಮೇಲ್ವಿಚಾರಣೆಗೆ ಸಂಬಂಧಪಟ್ಟಂತೆ ಸೂಕ್ತ ಹಾಜರಾತಿ/ ಮಾರ್ಗಸೂಚಿಗಳನ್ನು ಹೊರಡಿಸುವಂತೆ ಸೂಚಿಸುತ್ತಾ, ಹಾಸ್ಟೆಲ್‌ಗಳಲ್ಲಿರುವ ವಿದ್ಯಾರ್ಥಿಗಳ ಸುರಕ್ಷತೆಗಾಗಿ ಖಾಯಂ ವಾರ್ಡನ್‌ಗಳನ್ನು ನೇಮಿಸಲು ಕ್ರಮವಹಿಸುವಂತೆ ಹಾಗೂ ವಾರ್ಡನ್‌ಗಳನ್ನು ಹೊರತುಪಡಿಸಿ, ಇನ್ನುಳಿದ ಕೆಲಸಕಾರ್ಯಗಳನ್ನು ನಿರ್ವಹಿಸಲು ಗುತ್ತಿಗೆ / ಹೊರಗುತ್ತಿಗೆ ಸಿಬ್ಬಂದಿಗಳನ್ನು ನೇಮಿಸುವಂತೆ ಸೂಚಿಸಿದರು.

**(ಕ್ರಮ: ಸಂಬಂಧಪಟ್ಟ ಇಲಾಖೆಗಳು)**

ವಂದನೆಗಳೊಂದಿಗೆ ಸಭೆಯನ್ನು ಮುಕ್ತಾಯಗೊಳಿಸಲಾಯಿತು

**(ಡಾ.ಶಾಲಿನಿ ರಜನೀಶ್)**

ಸರ್ಕಾರದ ಮುಖ್ಯ ಕಾರ್ಯದರ್ಶಿ

**ಸಂಖ್ಯೆ: ಸಿಆಸುಇ (ಆಸು) 10 ಗಕಾಸ 2025**

**ಸರ್ಕಾರದ  ಮುಖ್ಯ  ಕಾರ್ಯದರ್ಶಿಯವರ  ಅಧ್ಯಕ್ಷತೆಯಲ್ಲಿ ದಿನಾಂಕ: 07-05-2025ರಂದು 10.30 ಘಂಟೆಗೆ ನಡೆದ ಸರ್ಕಾರದ ಎಲ್ಲಾ ಅಪರ ಮುಖ್ಯ ಕಾರ್ಯದರ್ಶಿಗಳು / ಪ್ರಧಾನ ಕಾರ್ಯದರ್ಶಿಗಳು / ಕಾರ್ಯದರ್ಶಿಗಳ ಸಭಾ ನಡವಳಿಗಳು**

ಸರ್ಕಾರದ ಕಾರ್ಯದರ್ಶಿ, ಆರ್ಥಿಕ ಇಲಾಖೆ (ಎಫ್.ಆರ್)‌ ರವರು   ಸಭೆಯಲ್ಲಿ ಹಾಜರಿದ್ದ ಎಲ್ಲಾ ಅಧಿಕಾರಿಗಳನ್ನು ಸ್ವಾಗತಿಸಿದರು. ಸಭೆಯಲ್ಲಿ ಈ ಕೆಳಕಂಡ ವಿಷಯಗಳನ್ನು ಚರ್ಚಿಸಲಾಯಿತು.

**ಕಿಯೋನಿಕ್ಸ್‌ ನಿಂದ ಪ್ರಸ್ತುತಿ.**

            ಸರ್ಕಾರದ ಮುಖ್ಯ ಕಾರ್ಯದರ್ಶಿಯವರು ಕಿಯೋನಿಕ್ಸ್‌ ಸಂಸ್ಥೆಯಿಂದ ಹೊಸದಾಗಿ ಅಭಿವೃದ್ದಿ ಪಡಿಸಿರುವ ತಂತ್ರಾಂಶ ಬಗ್ಗೆ ಸಭೆಗೆ ವಿವರಿಸುವಂತೆ ಕಿಯೋನಿಕ್ಸ್‌ ನ ವ್ಯವಸ್ಥಾಪಕ ನಿರ್ದೇಶಕರಿಗೆ   ಸೂಚಿಸಿದರು.

           ವ್ಯವಸ್ಥಾಪಕ ನಿರ್ದೇಶಕರು, ಕಿಯೋನಿಕ್ಸ್‌ ಸಂಸ್ಥೆ ರವರು ಪ್ರಸ್ತುತ ಅಭಿವೃದ್ದಿ ಪಡಿಸಿರುವ ತಂತ್ರಾಂಶದಲ್ಲಿ ರಾಜ್ಯದ ಎಲ್ಲಾ ಇಲಾಖೆಗಳು  ಅವಶ್ಯವಿರುವ ಸೇವೆಗಳನ್ನು ಹಾಗೂ ವಸ್ತುಗಳನ್ನು ಪಡೆಯುವ ಪ್ರಕ್ರಿಯೆಯನ್ನು ವಿವರಿಸಿದರು.  ಎಲ್ಲಾ  ಇಲಾಖೆಗಳು  ಈ ತಂತ್ರಾಂಶವನ್ನು ಉಪಯೋಗಿಸಿಕೊಳ್ಳುವಂತೆ ಸೂಚಿಸಲಾಯಿತು.

  ಮುಂದುವರೆದು Procurement ಪ್ರಕ್ರಿಯ ಸಮಯದಲ್ಲಿ ಸಿಎಸ್‌ ಜಿ ಹಾಗೂ ಕಿಯೋನಿಕ್ಸ್‌ ನಡುವೆ  ಸೇವಾ ದರದಲ್ಲಿ ವ್ಯತ್ಯಾಸ ವಿರದಂತೆ  ಗಮನಹರಿಸುವಂತೆ ಸೂಚಿಸಲಾಯಿತು.

**(ಕ್ರಮ: ಕಿಯೋನಿಕ್ಸ್‌ ಸಂಸ್ಥೆ ಹಾಗೂ  ಎಲ್ಲಾ  ಇಲಾಖೆಗಳ ಸರ್ಕಾರದ ಅಪರ ಮುಖ್ಯ ಕಾರ್ಯದರ್ಶಿ/ಪ್ರಧಾನ ಕಾರ್ಯದರ್ಶಿ/ಕಾರ್ಯದರ್ಶಿಗಳು)**

**ಸಾರ್ವಜನಿಕ ಕುಂದು ಕೊರತೆಗಳು / ಜನಸ್ಪಂದನ / ಸಕಾಲ.**

          IPGRS / CPGRMS / ಸಿ. ಎಂ. ಜನಸ್ಪಂದನ,  ಸಕಾಲ ಸೇರಿದಂತೆ ಬಾಕಿ ಇರುವ ಅಂಕಿ ಅಂಶಗಳಲ್ಲಿ  ಕಂದಾಯ, ನಗರಾಭಿವೃಧ್ಧಿ, ಗ್ರಾಮೀಣಾಭಿವೃಧ್ಧಿ ಇಲಾಖೆಗಳಲ್ಲಿ ಅತಿ ಹೆಚ್ಚು ಮನವಿಗಳು/ಅರ್ಜಿಗಳು ಬಾಕಿ ಇರುವುದನ್ನು ಗಮನಿಸಲಾಯಿತು.  ಬಾಕಿ ಇರುವ ಮನವಿಗಳು/ಅರ್ಜಿಗಳನ್ನು ನಿಗದಿತ ಅವಧಿಯೊಳಗೆ ವಿಲೇವಾರಿ ಮಾಡುವಂತೆ ಸೂಚಿಸಲಾಯಿತು.

**(ಕ್ರಮ: ಸಂಬಂಧಪಟ್ಟ ಇಲಾಖೆಗಳ ಸರ್ಕಾರದ ಅಪರ ಮುಖ್ಯ ಕಾರ್ಯದರ್ಶಿ/ಪ್ರಧಾನ ಕಾರ್ಯದರ್ಶಿ/ಕಾರ್ಯದರ್ಶಿಗಳು**

**ಕಡತ ವಿಲೇವಾರಿ**

            ಕಡತಗಳ ವಿಲೇವಾರಿ ಪ್ರಗತಿಯ ಕುರಿತು ಮಾತನಾಡುತ್ತಾ, ಕೆಲವೊಂದು ಇಲಾಖೆಗಳು  ಕಡತಗಳ ವಿಲೇವಾರಿಯಲ್ಲಿ ಉತ್ತಮ ಪ್ರಗತಿ ಸಾಧಿಸಿದ್ದು, ಉಳಿದಂತೆ, ಹೆಚ್ಚು ಬಾಕಿ ಕಡತಗಳನ್ನು ಉಳಿಸಿಕೊಂಡಿರುವ ಇಲಾಖೆಗಳಿಗೆ ಶೀಘ್ರವಾಗಿ ಕಡತಗಳನ್ನು ವಿಲೇವಾರಿ ಮಾಡುವಂತೆ ಹಾಗೂ ಆಯಾ ಇಲಾಖಾ ಮುಖ್ಯಸ್ಥರು  ಸಭೆಯನ್ನು ನಡೆಸಿ, ಶಾಖೆಗಳಲ್ಲಿ ಬಾಕಿ ಇರುವ ಸ್ವೀಕೃತಿ ಮತ್ತು ಕಡತಗಳ ಬಗ್ಗೆ ಅಗತ್ಯ ಕ್ರಮವಹಿಸುವಂತೆ ಸೂಚಿಸಲಾಯಿತು.

**(ಕ್ರಮ: ಸಂಬಂಧಪಟ್ಟ ಇಲಾಖೆಗಳ ಸರ್ಕಾರದ ಅಪರ ಮುಖ್ಯ ಕಾರ್ಯದರ್ಶಿ/ಪ್ರಧಾನ ಕಾರ್ಯದರ್ಶಿ/ಕಾರ್ಯದರ್ಶಿಗಳು**

**Court case Monitoring System(CCMS).**

            ಒಟ್ಟಾರೆಯಾಗಿ 2348 (ಸಚಿವಾಲಯದಲ್ಲಿ 999, ಇಲಾಖೆಗಳಲ್ಲಿ-1349)  ಪ್ರಕರಣಗಳು ಬಾಕಿ ಇದ್ದು, ಕಂದಾಯ ಇಲಾಖೆಯ ಪ್ರಧಾನ ಕಾರ್ಯದರ್ಶಿಗಳು ಮಾತನಾಡುತ್ತಾ ಹೆಚ್ಚು ನ್ಯಾಯಾಲಯ ಪ್ರಕರಣಗಳು ಬಾಕಿ ಇರುವುದಕ್ಕೆ CCMS ನಲ್ಲಿ ಒಂದೇ ಪ್ರಕರಣಕ್ಕೆ ಸಂಬಂಧಿಸಿದಂತೆ ಒಂದಕ್ಕಿಂತ ಹೆಚ್ಚು ಪ್ರತಿವಾದಿಗಳು ಇದ್ದಾಗ ಪ್ರಕರಣಗಳ ಸಂಖ್ಯೆ ಪುನರಾವರ್ತನೆಯಾಗಿ ಪ್ರಕರಣಗಳು ಹೆಚ್ಚಿನ ಸಂಖ್ಯೆಯಲ್ಲಿ ಬಾಕಿ ಇರುವುದಾಗಿ ಕಂಡುಬರುತ್ತದೆ ಎಂದು ತಿಳಿಸಿದರು. ಇದಕ್ಕೆ ಸರ್ಕಾರದ ಅಪರ ಮುಖ್ಯ ಕಾರ್ಯದರ್ಶಿ ಅರಣ್ಯ ಇಲಾಖೆ ರವರು ಸಿಆಸುಇ (ಇ-ಆಡಳಿತ) ಇವರಿಗೆ CCMS  ನಲ್ಲಿ ಸಾಧ್ಯವಿರುವ ಮಾರ್ಪಾಡುಗಳನ್ನು ಮಾಡುವಂತೆ ಸೂಚಿಸಲಾಯಿತು.

**(ಕ್ರಮ: ಸಿಆಸುಇ (ಇ-ಆಡಳಿತ))**

**ಇಲಾಖಾ ವಿಚಾರಣೆಗಳ ವಿಲೇವಾರಿ ಮತ್ತು ಪ್ರಗತಿ.**

ಹಲವು ಇಲಾಖಾ ವಿಚಾರಣೆಗಳ ಪ್ರಕರಣಗಳಲ್ಲಿ, ಶಿಸ್ತು ಪ್ರಾಧಿಕಾರಿಗಳು  ಬದಲಾವಣೆಯಾಗುತ್ತಿದ್ದು ನಿಗದಿತ ಸಮಯದಲ್ಲಿ ವಿಚಾರಣೆ ಕೈಗೊಳ್ಳದೇ ಇರುವುದನ್ನು ಗಮನಿಸಿ, ಬಾಕಿ ಇರುವ ಇಲಾಖಾ ವಿಚಾರಣೆಗಳನ್ನು ತ್ವರಿತವಾಗಿ ವಿಲೇವಾರಿ ಮಾಡಲು ಅಗತ್ಯ ಕ್ರಮ ಕೈಗೊಳ್ಳುವಂತೆ ಸೂಚಿಸಲಾಯಿತು.

**(ಕ್ರಮ: ಸಂಬಂಧಪಟ್ಟ ಇಲಾಖೆಗಳ ಸರ್ಕಾರದ ಅಪರ ಮುಖ್ಯ ಕಾರ್ಯದರ್ಶಿ/ಪ್ರಧಾನ ಕಾರ್ಯದರ್ಶಿ/ಕಾರ್ಯದರ್ಶಿಗಳು**

**ಕರ್ನಾಟಕ ಆಡಳಿತ ಸುಧಾರಣೆ ಆಯೋಗದ ವರದಿಯಲ್ಲಿನ ಶಿಫಾರಸ್ಸುಗಳನ್ನು ಅನುಷ್ಟಾನಗೊಳಿಸುವ ಕುರಿತು.**

        ಕರ್ನಾಟಕ ಆಡಳಿತ ಸುಧಾರಣಾ ಆಯೋಗವು ಇದುವರೆವಿಗೂ 7 ವರದಿಗಳನ್ನು ನೀಡಿದ್ದು, ಅವುಗಳಲ್ಲಿ ಒಟ್ಟು 5039 ಶಿಫಾರಸ್ಸು ಮಾಡಲಾಗಿದೆ. ಶಿಫಾರಸ್ಸು ಅನುಷ್ಠಾನಗೊಳಿಸುವಲ್ಲಿ ಶೇಕಡವಾರು ಕಡಿಮೆ ಇರುವ ಇಲಾಖೆಗಳು ಸಭೆ ನಡೆಸಿ ಶಿಫಾರಸ್ಸುಗಳನ್ನು ಕಾಲಮಿತಿಯಲ್ಲಿ ಅನುಷ್ಠಾನಗೊಳಿಸುವಂತೆ ಸೂಚಿಸಲಾಯಿತು.

**(ಕ್ರಮ: ಸಂಬಂಧಪಟ್ಟ ಇಲಾಖೆಗಳ ಸರ್ಕಾರದ ಅಪರ ಮುಖ್ಯ ಕಾರ್ಯದರ್ಶಿ/ಪ್ರಧಾನ ಕಾರ್ಯದರ್ಶಿ/ಕಾರ್ಯದರ್ಶಿಗಳು**

**ಗೌರವಾನ್ವಿತ ನ್ಯಾಯಮೂರ್ತಿ ಹೆಚ್‌ ಎನ್‌.  ನಾಗಮೋಹನದಾಸ್‌ರವರು ಸಲ್ಲಿಸಿರುವ ಪರಿಶಿಷ್ಟ ಜಾತಿ ಒಳ ಮೀಸಲಾತಿ ವರ್ಗೀಕರಣ ಸಂಬಂಧ ಮಧ್ಯಂತರ ವರದಿಗೆ ಮಾಹಿತಿ ಸಲ್ಲಿಸುವ ಬಗ್ಗೆ.**

            ಪರಿಶಿಷ್ಟ ಜಾತಿ ಒಳಮೀಸಲಾತಿ ವರ್ಗೀಕರಣ ಸಂಬಂಧ ಇಲಾಖೆಗಳು ಸಮಾಜ ಕಲ್ಯಾಣ ಇಲಾಖೆಯ Web Portal ನಲ್ಲಿ ಮಾಹಿತಿಯನ್ನು Update ಮಾಡಿರದ ಇಲಾಖೆಗಳು  ಶೀಘ್ರವಾಗಿ Update  ಮಾಡುವಂತೆ ಸೂಚಿಸಲಾಯಿತು.

**(ಕ್ರಮ: ಸಂಬಂಧಪಟ್ಟ ಇಲಾಖೆಗಳ ಸರ್ಕಾರದ ಅಪರ ಮುಖ್ಯ ಕಾರ್ಯದರ್ಶಿ/ಪ್ರಧಾನ ಕಾರ್ಯದರ್ಶಿ/ಕಾರ್ಯದರ್ಶಿಗಳು**

**Best Practices Of Departments**

ಎಲ್ಲಾ ಇಲಾಖೆಗಳ Best Practices ಗೆ ಸಂಬಂಧಿಸಿದ ಮಾಹಿತಿಯನ್ನು ಅವಗಾಹಿಸಲಾಯಿತು ಹಾಗೂ ಸದರಿ ವಿಷಯಕ್ಕೆ ಸಂಬಂಧಿಸಿದಂತೆ ಮಾಹಿತಿ ಒದಗಿಸದೇ ಇರುವ ಇಲಾಖೆಗಳು ಕಾಲಮಿತಿಯಲ್ಲಿ ಮಾಹಿತಿಯನ್ನು  ಒದಗಿಸುವಂತೆ ಸೂಚಿಸಿದರು.

**(ಕ್ರಮ: ಸಂಬಂಧಪಟ್ಟ ಇಲಾಖೆಗಳ ಸರ್ಕಾರದ ಅಪರ ಮುಖ್ಯ ಕಾರ್ಯದರ್ಶಿ/ಪ್ರಧಾನ ಕಾರ್ಯದರ್ಶಿ/ಕಾರ್ಯದರ್ಶಿಗಳು**

**ಇತರೆ ವಿಷಯಗಳು**

ಸರ್ಕಾರದ ಕಾರ್ಯದರ್ಶಿ ಸಿಆಸುಇ(ಆಸು) ರವರು ಮಾತನಾಡುತ್ತಾ ಬಹಳಷ್ಟು ಇಲಾಖೆಗಳು ಮಾಹಿತಿ ಹಕ್ಕು ಅಧಿನಿಯಮದನ್ವಯ ಇಲಾಖೆಯ ಮಾಹಿತಿಯನ್ನು ಅಂತರ್ಜಾಲದಲ್ಲಿ ಪ್ರಕಟಿಸದೆ ಇರುವ ಇಲಾಖೆಗಳು  ತಮ್ಮ ಇಲಾಖೆಯ  ಅಂತರ್ಜಾಲ ತಾಣದಲ್ಲಿ 4(1) (a) & 4(1) (b) ಮಾಹಿತಿಯನ್ನು ಪ್ರಕಟಿಸುವಂತೆ ಹಾಗೂ ಇದರಿಂದ ಮಾಹಿತಿ ಹಕ್ಕು ಅಧಿನಿಯಮದಡಿ ಸ್ವೀಕೃತವಾಗುವ ಅರ್ಜಿಗಳು ಕಡಿಮೆ ಆಗುತ್ತದೆ ಎಂದು ತಿಳಿಸಿದರು.

             ಸರ್ಕಾರದ ಕಾರ್ಯದರ್ಶಿ ಸಿಆಸುಇ   ರವರು ಮಾತನಾಡುತ್ತಾ   ಜೇಷ್ಟತಾ ಪಟ್ಟಿಯನ್ನು ಪ್ರತಿ ವರ್ಷ ಜನವರಿ ಮಾಹೆಯಲ್ಲಿ ಪ್ರಕಟಿಸುವ ಆದೇಶವಿದ್ದರೂ ಸಹ ಕೆಲವು ಇಲಾಖೆಗಳು ವರ್ಷದ ಮದ್ಯಂತರದಲ್ಲಿ ಪ್ರಕಟಿಸುತ್ತಿದ್ದು,  ಜನವರಿ ಮಾಹೆಯಲ್ಲಿಯೇ ಪ್ರಕಟಿಸಲು ಕ್ರಮವಹಿಸುವಂತೆ  ಹಾಗೂ ಕೆಲವು ಇಲಾಖೆಗಳಲ್ಲಿ DPC  ಸಭೆಯು ನಿಗದಿತ ಅವಧಿಯಲ್ಲಿ ನಡೆಯದೇ ಇರುವುದರಿಂದ  ಮುಂಬಡ್ತಿ ನೀಡುವಲ್ಲಿ ವಿಳಂಬವಾಗುತ್ತಿರುವುದರಿಂದ ಪ್ರತಿ ಆರು ತಿಂಗಳಿಗೊಮ್ಮೆDPC  ಸಭೆಯನ್ನು ನಡೆಸುವಂತೆ ತಿಳಸಿದರು

**(ಕ್ರಮ: ಸಂಬಂಧಪಟ್ಟ ಇಲಾಖೆಗಳ ಸರ್ಕಾರದ ಅಪರ ಮುಖ್ಯ ಕಾರ್ಯದರ್ಶಿ/ಪ್ರಧಾನ ಕಾರ್ಯದರ್ಶಿ/ಕಾರ್ಯದರ್ಶಿಗಳು**

ವಂದನೆಗಳೊಂದಿಗೆ ಸಭೆಯನ್ನು ಮುಕ್ತಾಯಗೊಳಿಸಲಾಯಿತು.

**(ಡಾ.ಶಾಲಿನಿ ರಜನೀಶ್**)‌

                                                                                ಸರ್ಕಾರದ ಮುಖ್ಯ ಕಾರ್ಯದರ್ಶಿ

**ಸಂಖ್ಯೆ: ಸಿಆಸುಇ(ಆಸು) 07 ಗಕಾಸ 2025**

**ಸರ್ಕಾರದ ಮುಖ್ಯ ಕಾರ್ಯದರ್ಶಿಯವರ ಅಧ್ಯಕ್ಷತೆಯಲ್ಲಿ ದಿನಾಂಕ: 28.03.2025 ರಂದು 11.00 ಘಂಟೆಗೆ ನಡೆದ ಸರ್ಕಾರದ ಎಲ್ಲಾ ಅಪರ ಮುಖ್ಯ ಕಾರ್ಯದರ್ಶಿಗಳು / ಪ್ರಧಾನ ಕಾರ್ಯದರ್ಶಿಗಳು / ಕಾರ್ಯದರ್ಶಿಗಳ ಸಭಾ ನಡವಳಿಗಳು**

 ಸರ್ಕಾರದ ಕಾರ್ಯದರ್ಶಿ, ಆರ್ಥಿಕ ಇಲಾಖೆ (ಎಫ್‌.ಆರ್.) ರವರು ಸಭೆಯಲ್ಲಿ ಹಾಜರಿದ್ದ ಎಲ್ಲಾ ಅಧಿಕಾರಿಗಳನ್ನು ಸ್ವಾಗತಿಸಿದರು.  ಸಭೆಯಲ್ಲಿ ಈ ಕೆಳಕಂಡ ವಿಷಯಗಳನ್ನು ಚರ್ಚಿಸಲಾಯಿತು.

**Artificial Intelligence: -**

ಸರ್ಕಾರದ ಮುಖ್ಯ ಕಾರ್ಯದರ್ಶಿಯವರು Artificial Intelligence ತಂತ್ರಾಂಶವನ್ನು ಎಲ್ಲಾ ಇಲಾಖೆಗಳಲ್ಲಿ ಸಮರ್ಪಕವಾಗಿ ಅನುಷ್ಟಾನಗೊಳಿಸುವ ಸಂಬಂಧ ಕೈಗೊಳ್ಳಬಹುದಾದ ಕ್ರಮದ ಬಗ್ಗೆ ತಿಳಿಸುವಂತೆ NIC ಅಧಿಕಾರಿಗಳಿಗೆ ಸೂಚಿಸಿದರು.

ಈ ಬಗ್ಗೆ NIC ಅಧಿಕಾರಿಗಳು ಮಾತನಾಡುತ್ತಾ, AI ತಂತ್ರಾಂಶವನ್ನು ಎಲ್ಲಾ ಇಲಾಖೆಗಳಲ್ಲಿಅವಶ್ಯವಿರುವ ದೈನಂದಿನ ಸಾರ್ವಜನಿಕ ಸೇವಾ ಸೌಲಭ್ಯಗಳಲ್ಲಿಅಳವಡಿಸುವ ಕುರಿತು ಪ್ರಸ್ತುತ ಅಭಿವೃದ್ಧಿಪಡಿಸಲಾಗಿರುವ ಈ ಕೆಳಕಂಡ AI application tool ಗಳಿಗೆ ಸಂಬಂಧಿಸಿದಂತೆ ಸಭೆಯಲ್ಲಿ ವಿವರಿಸಿದರು:

**AI Service:**

1. Citizen interactive System –Virtual Assistance by NIC
2. Image & Video Analytics Assistance by NIC (IVAANI)
3. Text Analytics Assistance by NIC
4. AI NIbhrit –Masking of PLL for Fraud Prevention
5. Shruti Text Transcription Service
6. LegRa –Legal Research Assistance.

ಮುಂದುವರೆದು, ಈಗಾಗಲೇ ಕೇಂದ್ರ ಸರ್ಕಾರದ ಯೋಜನೆಗಳಲ್ಲಿ ಹಾಗೂ ಕೆಲವು ರಾಜ್ಯಗಳಲ್ಲಿ AI Software ಅನ್ನು ಅನುಷ್ಟಾನಗೊಳಿಸಿರುವ ಮಾಹಿತಿಯನ್ನು ಸಭೆಯ ಗಮನಕ್ಕೆ ತಂದರು.

ನಂತರ, ಸರ್ಕಾರದ ಮುಖ್ಯ ಕಾರ್ಯದರ್ಶಿಯವರು ಮಾತನಾಡುತ್ತಾ, AI ತಂತ್ರಾಂಶವು ಪ್ರಮುಖವಾಗಿ ಸಾರ್ವಜನಿಕ ಸೇವೆಯನ್ನು ಒದಗಿಸುತ್ತಿರುವ ಸಾರಿಗೆ ಇಲಾಖೆ, ಕಾನೂನು ಇಲಾಖೆ, ಆಹಾರ ಮತ್ತುನಾಗರಿಕ ಸರಬರಾಜು ಇಲಾಖೆ, ಶಿಕ್ಷಣಇಲಾಖೆ ಹಾಗೂ ಕೆ.ಪಿ.ಎಸ್.ಸಿ ಸಹ ಈ ಸೇವೆಯನ್ನು ಬಳಸಬಹುದಾಗಿದೆ ಎಂದು ತಿಳಿಸಿದರು. Text Analytics Assistance ಗಳಿಗಾಗಿ ಪ್ರವಾಸೋದ್ಯಮ, ಕಂದಾಯ ಇಲಾಖೆಯ ನೋಂದಣಿ ಮತ್ತು ಮುದ್ರಾಂಕ ಇಲಾಖೆ ಹಾಗೂ ವಾಣಿಜ್ಯ ತೆರಿಗೆ ಇಲಾಖೆಗಳು ಸದುಪಯೋಗಪಡಿಸಿಕೊಳ್ಳಬಹುದಾಗಿದೆ.

ಸೈಬರ್‌ ಕ್ರೈಂ ಅನ್ನು ತಡೆಗಟ್ಟಲು ಗೃಹ ಇಲಾಖೆಯು ಇದರ ಸದುಪಯೋಗ ಪಡೆದುಕೊಳ್ಳಬಹುದಾಗಿದೆ. LegRa–Legal Research Assistance ತಂತ್ರಾಂಶವು ಕಾನೂನು ಇಲಾಖೆಗೆ ಉಪಯುಕ್ತವಾಗಲಿದ್ದು, ಸಾಧ್ಯವಾದರೆ CCMS ನಲ್ಲೂ ಇದನ್ನು ಅಳವಡಿಸಲು ಪರಿಶೀಲಿಸುವಂತೆ ಹಾಗೂ HELP LINE  ಗಳಿಗೂ ಸಹ ಈ ಸೇವೆಯನ್ನು ಬಳಸಿಕೊಳ್ಳಬಹುದಾಗಿದೆ ಎಂದು ತಿಳಿಸುತ್ತಾ, ಎಲ್ಲಾ ಇಲಾಖೆಗಳಲ್ಲಿ AI ತಂತ್ರಾಂಶವನ್ನು ಸಮರ್ಪಕವಾಗಿ ಅಳವಡಿಸಿಕೊಳ್ಳಲು ಅಗತ್ಯ ಕ್ರಮವಹಿಸುವಂತೆ ಸೂಚಿಸಲಾಯಿತು.

**(ಕ್ರಮ: ಸಂಬಂಧಪಟ್ಟ ಇಲಾಖೆಗಳ ಸರ್ಕಾರದ ಅಪರ ಮುಖ್ಯ ಕಾರ್ಯದರ್ಶಿ / ಪ್ರಧಾನ ಕಾರ್ಯದರ್ಶಿ / ಕಾರ್ಯದರ್ಶಿಗಳು)**

**ಸಾರ್ವಜನಿಕ ಕುಂದು ಕೊರತೆ / ಜನಸ್ಪಂದನ / ಸಕಾಲ:-**

ಎಲ್ಲಾ ಇಲಾಖೆಗಳಲ್ಲಿನ IPGRS / CPGRAMS / ಸಿ.ಎಂ. ಜನಸ್ಪಂದನ 1 & 2 (ಮನವಿಗಳ ಮತ್ತು ಕುಂದು ಕೊರತೆಗಳು ಸೇರಿದಂತೆ ಬಾಕಿ ಇರುವ ಅಂಕಿ ಅಂಶಗಳನ್ನು ಗಮನಿಸಲಾಯಿತು. ಮುಖ್ಯಕಾರ್ಯದರ್ಶಿಯವರ  ಕಛೇರಿಯಿಂದ ಸ್ವೀಕೃತಗೊಳ್ಳುವ   ಪತ್ರಗಳಿಗೆ ಸಕಾಲದಲ್ಲಿ ಕ್ರಮ ವಹಿಸುವಂತೆ ಸೂಚಿಸಲಾಯಿತು.

ಸಕಾಲ Portal ನಲ್ಲಿ ದಾಖಲಾಗುವ ಅರ್ಜಿಗಳನ್ನು  ನಿಗಧಿತ ಅವಧಿಯಲ್ಲಿ ಕ್ರಮ ಕೈಗೊಳ್ಳುವುದು ಹಾಗೂ ಯಾವ ಅಧಿಕಾರಿ / ನೌಕರರ ಹಂತದಲ್ಲಿ ಅವಧಿ ಮೀರಿ ಅರ್ಜಿ ಬಾಕಿಯಿರುವುದೋ, ಆ ಅಧಿಕಾರಿ / ನೌಕರರಿಗೆ Show Cause Notice ಗಳನ್ನು ಕಡ್ಢಾಯವಾಗಿ ಜಾರಿಗೊಳಿಸುವಂತೆ ಸೂಚಿಸಲಾಯಿತು. ಸಕಾಲ ತಂತ್ರಾಂಶ ದಲ್ಲಿರುವ ಡಿಜಿಟಲ್‌ ಸಹಿಯೊಂದಿಗಿನ ಸ್ವಯಂಚಾಲಿತ Show Cause Notice ವ್ಯವಸ್ಥೆ ಲಭ್ಯವಿದ್ದು ಅದನ್ನು ಉಪಯೋಗಿಸುವಂತೆ ಸೂಚಿಸಲಾಯಿತು.  ಸಕಾಲ ತಂತ್ರಾಂಶವನ್ನು HRMS ನೊಂದಿಗೆ ಸಧ್ಯದಲ್ಲಿಯೇ Link ಮಾಡಲಿದ್ದು, ಸೇವಾ ಪುಸ್ತಕದಲ್ಲಿಈ ವಿವರಗಳು ದಾಖಲಾಗುವ ಬಗ್ಗೆ ಮಾಹಿತಿ ನೀಡಲಾಯಿತು. ಮುಂದುವರೆದು, ಸಕಾಲದಲ್ಲಿ ದಾಖಲಾಗುವ ಎಲ್ಲಾ ಮನವಿ / ಅರ್ಜಿಗಳನ್ನು ನಿಗದಿತ ಅವಧಿಯೊಳಗೆ ವಿಲೇವಾರಿ ಮಾಡುವಂತೆ ಸೂಚಿಸಲಾಯಿತು.

**(ಕ್ರಮ: ಎಲ್ಲಾ ಇಲಾಖೆಗಳ ಸರ್ಕಾರದ ಅಪರ ಮುಖ್ಯ ಕಾರ್ಯದರ್ಶಿ / ಪ್ರಧಾನ ಕಾರ್ಯದರ್ಶಿ / ಕಾರ್ಯದರ್ಶಿಗಳು)**

**ಕಡತ ವಿಲೇವಾರಿ**

ಕಡತಗಳ ವಿಲೇವಾರಿ ಪ್ರಗತಿಯ ಕುರಿತು ಮಾತನಾಡುತ್ತಾ, ಅಲ್ಪ ಸಂಖ್ಯಾತರ ಕಲ್ಯಾಣ   ಸಾರಿಗೆ,   ಮಾಹಿತಿ ತಂತ್ರಜ್ಞಾನ ಹಾಗೂ ಜೈವಿಕ ತಂತ್ರಜ್ಞಾನ,   ಸಿಆಸುಇ(ಇ-ಆಡಳಿತ) ಹಾಗೂ ಇನ್ನಿತರೆ ಇಲಾಖೆಗಳು ಕಡತಗಳ ವಿಲೇವಾರಿಯಲ್ಲಿ ಉತ್ತಮ ಪ್ರಗತಿ ಸಾಧಿಸಿರುತ್ತವೆ.

ಉಳಿದಂತೆ, ಹೆಚ್ಚು ಬಾಕಿ ಕಡತಗಳನ್ನು ಉಳಿಸಿಕೊಂಡಿರುವ ಹಿಂದುಳಿದ ವರ್ಗಗಳ ಕಲ್ಯಾಣ, ಕಂದಾಯ, ಲೋಕೋಪಯೋಗಿ ಹಾಗೂ ಇನ್ನಿತರೆ ಇಲಾಖೆಗಳಿಗೆ ಶೀಘ್ರವಾಗಿ ಕಡತಗಳನ್ನು ವಿಲೇವಾರಿ ಮಾಡುವಂತೆ ಹಾಗೂ  ಪ್ರತಿ ತಿಂಗಳು ಆಯಾ ಇಲಾಖಾ ಮುಖ್ಯಸ್ಥರು ಪ್ರಗತಿ ಪರಿಶೀಲನಾ ಸಭೆಯನ್ನು ಏರ್ಪಡಿಸಿ, ಶಾಖೆಗಳಲ್ಲಿ ಬಾಕಿ ಇರುವ ಸ್ವೀಕೃತಿ ಮತ್ತು ಕಡತಗಳ ಬಗ್ಗೆ ಅಗತ್ಯ ಕ್ರಮವಹಿಸುವಂತೆ ಸೂಚಿಸಲಾಯಿತು.

            ಈಗಾಗಲೇ ಭೌತಿಕ ಕಡತಗಳಲ್ಲಿ ಕ್ರಮವಹಿಸಿ, ಮುಕ್ತಾಯಗೊಳಿಸಿದ್ದರು ಸಹ LMS/FMS ತಂತ್ರಾಂಶದಲ್ಲಿ ಬಾಕಿ ಇರುವಂತಹ  ಕಡತಗಳನ್ನು ಇ-ಆಫೀಸ್‌ ತಂತ್ರಾಂಶಕ್ಕೆ ಸ್ಕ್ಯಾನ್‌ ಮಾಡಿ ಅಪಲೋಡ್‌ ಮಾಡಿಕೊಂಡು ಸದರಿ ಕಡತಗಳನ್ನು ಮುಕ್ತಾಯಗೊಳಿಸಲು ಆಯಾ ಇಲಾಖೆಯ ಜಂಟಿ / ಉಪ / ಅಧೀನ ಕಾರ್ಯದರ್ಶಿ / ಶಾಖಾಧಿಕಾರಿಗಳು ಜಂಟಿಯಾಗಿ ಅಗತ್ಯ ಕ್ರಮವಹಿಸುವಂತೆ  ಸಿಬ್ಬಂದಿ ಮತ್ತು ಆಡಳಿತ ಸುಧಾರಣೆ ಇಲಾಖೆಯ ಕಾರ್ಯದರ್ಶಿಯವರು, ಎಲ್ಲಾಇಲಾಖೆಗಳ ಅಪರಕಾರ್ಯದರ್ಶಿ/ಜಂಟಿ/ಕಾರ್ಯದರ್ಶಿ/ಉಪಕಾರ್ಯದರ್ಶಿಗಳೊಂದಿಗೆ ಕಡತವಿಲೇವಾರಿ ಕುರಿತು ಸಭೆ ನಡೆಸುವಂತೆ  ಸೂಚಿಸಲಾಯಿತು.

**(ಕ್ರಮ: ಕಾರ್ಯದರ್ಶಿ, ಸಿಆಸು ಇಲಾಖೆ, ಎಲ್ಲಾ ಇಲಾಖೆಗಳ ಸರ್ಕಾರದ ಅಪರ ಮುಖ್ಯ ಕಾರ್ಯದರ್ಶಿ / ಪ್ರಧಾನ ಕಾರ್ಯದರ್ಶಿ / ಕಾರ್ಯದರ್ಶಿಗಳು)**

**ಇಲಾಖಾ ವಿಚಾರಣೆ**

ಒಟ್ಟಾರೆಯಾಗಿ 3236 ಇಲಾಖಾ ವಿಚಾರಣೆ ಪ್ರಕರಣಗಳು ಬಾಕಿ ಇರುವುದನ್ನು ಸಭೆಯ ಗಮನಕ್ಕೆ ತರಲಾಯಿತು. ಹಲವು ಇಲಾಖಾ ವಿಚಾರಣೆ ಪ್ರಕರಣಗಳಲ್ಲಿ ನಿಗಧಿತ ಸಮಯದಲ್ಲಿ ಕ್ರಮಕೈಗೊಳ್ಳದೇ ಇರುವುದರಿಂದ, ಸರ್ಕಾರಕ್ಕೆ ಆರ್ಥಿಕ ನಷ್ಟ ಉಂಟಾಗುತ್ತಿರುವುದನ್ನು ಸಭೆಯ ಗಮನಕ್ಕೆ ತರಲಾಯಿತು. ಕೂಡಲೇ ಬಾಕಿಯಿರುವ ಇಲಾಖಾ ವಿಚಾರಣಾ ಪ್ರಕರಣಗಳನ್ನು ವಿಲೇವಾರಿ ಮಾಡಲು ಅಗತ್ಯ ಕ್ರಮ ಕೈಗೊಳ್ಳುವಂತೆ ಸೂಚಿಸಲಾಯಿತು.

**(ಕ್ರಮ: ಎಲ್ಲಾ ಇಲಾಖೆಗಳ ಸರ್ಕಾರದ ಅಪರ ಮುಖ್ಯ ಕಾರ್ಯದರ್ಶಿ / ಪ್ರಧಾನ ಕಾರ್ಯದರ್ಶಿ / ಕಾರ್ಯದರ್ಶಿಗಳು)**

**Court Case Monitoring System (CCMS)**

 ಒಟ್ಟಾರೆಯಾಗಿ 2274 ನ್ಯಾಯಾಂಗ ನಿಂದನಾ ಪ್ರಕರಣಗಳು ಬಾಕಿಯಿರುತ್ತವೆ.  ಈ ಬಗ್ಗೆ ಕಾನೂನು ಮತ್ತು ಸಿಬ್ಬಂದಿ ಮತ್ತು ಆಡಳಿತ ಸುಧಾರಣೆ ಇಲಾಖೆಯು ಎಲ್ಲಾ ಕಾನೂನು ಕೋಶದ ಮುಖ್ಯಸ್ಥರೊಂದಿಗೆ ಸಭೆ ನಡೆಸಿ ಬಾಕಿಯಿರುವ ನ್ಯಾಯಾಂಗ ನಿಂದನಾ ಅರ್ಜಿಗಳ ಕುರಿತು ಪರಿಶೀಲಿಸಿ, ಸದರಿ ಪ್ರಕರಣಗಳನ್ನು ಇತ್ಯರ್ಥಗೊಳಿಸಲು ಸಂಬಂಧಪಟ್ಟ ಇಲಾಖೆಗಳಿಗೆ ನಿರ್ದೇಶನ ನೀಡುವಂತೆ ಹಾಗೂ ಎಲ್ಲಾ ಸರ್ಕಾರಿ ವಕೀಲರು ನಿರ್ವಹಿಸುತ್ತಿರುವ ಪ್ರಕರಣಗಳ ಕುರಿತು Review / Follow up ಮಾಡುವಂತೆ ಸೂಚಿಸಲಾಯಿತು.

**(ಕ್ರಮ: ಪ್ರಧಾನ ಕಾರ್ಯದರ್ಶಿ ಕಾನೂನು ಇಲಾಖೆ ಹಾಗೂ ಕಾರ್ಯದರ್ಶಿ, ಸಿಆಸುಇ, ಸಂಬಂಧ ಪಟ್ಟ ಎಲ್ಲಾ ಇಲಾಖೆಗಳಸರ್ಕಾರದ ಅಪರ ಮುಖ್ಯ ಕಾರ್ಯದರ್ಶಿ / ಪ್ರಧಾನ ಕಾರ್ಯದರ್ಶಿ  /ಕಾರ್ಯದರ್ಶಿಗಳು)**

**SPORTS QOUTA ಅಡಿಯಲ್ಲಿ ನೇಮಕಾತಿ**

ಎಲ್ಲಾ ಇಲಾಖೆಗಳಲ್ಲಿನ  ನೇರ ನೇಮಕಾತಿ ಮುಖಾಂತರ ಭರ್ತಿ ಮಾಡಬಹುದಾದ ಹುದ್ದೆಗಳಲ್ಲಿ ಶೇ. 2 ರಷ್ಟು ಹುದ್ದೆಗಳನ್ನು Sports quota ಅಡಿಯಲ್ಲಿ ಮೀಸಲಿರಿಸುವಂತೆ ಹಾಗೂ   ಎಲ್ಲಾ ನೇರ ನೇಮಕಾತಿ ಪ್ರಸ್ತಾವನೆಗಳನ್ನು ಜೂನ್‌ – 2025ರ ಒಳಗಾಗಿ ಆರ್ಥಿಕ ಇಲಾಖೆಯ ಸಹಮತಿಗೆ ಸಲ್ಲಿಸುವಂತೆ ಸೂಚಿಸಲಾಯಿತು.

**(ಕ್ರಮ: ಎಲ್ಲಾ ಇಲಾಖೆಗಳ ಸರ್ಕಾರದ ಅಪರ ಮುಖ್ಯ ಕಾರ್ಯದರ್ಶಿ / ಪ್ರಧಾನ ಕಾರ್ಯದರ್ಶಿ / ಕಾರ್ಯದರ್ಶಿಗಳು)**

**ಇತರೆ ವಿಷಯಗಳು**

Invest Karnataka ಸಂಬಂಧಿಸಿದಂತೆ ಜಿಲ್ಲಾವಾರು ವಿವರವನ್ನು ಪರಿಶೀಲಿಸಲಾಯಿತು.   ಜಿಲ್ಲಾ ಉಸ್ತುವಾರಿ ಕಾರ್ಯದರ್ಶಿಗಳು ಹೆಚ್ಚಿನ ಮೊತ್ತದ ಯೋಜನೆಗಳನ್ನು ಪರಿಶೀಲಿಸಿ, ಸುಲಲಿತ ವ್ಯವಹಾರ (Ease of Business)  ವಾಸ್ತವವಾಗಿ ನಡೆಯುವುದನ್ನು ಖಚಿತಪಡಿಸಿಕೊಳ್ಳುವಂತೆ ಸೂಚಿಸಲಾಯಿತು.

**(ಕ್ರಮ: ಎಲ್ಲಾಇಲಾಖೆಗಳ ಸರ್ಕಾರದ ಅಪರ ಮುಖ್ಯ ಕಾರ್ಯದರ್ಶಿ / ಪ್ರಧಾನ ಕಾರ್ಯದರ್ಶಿ / ಕಾರ್ಯದರ್ಶಿಗಳು)**

            ಕರ್ನಾಟಕ ಸರ್ಕಾರದ ಸಚಿವಾಲಯದಲ್ಲಿನ ಎಲ್ಲಾ ವೃಂದದ ಅಧಿಕಾರಿ / ನೌಕರರುಗಳ ಮುಂಬಡ್ತಿ ಪ್ರಕ್ರಿಯೆಗಳನ್ನು ಏಪ್ರಿಲ್‌ – 2025 ರೊಳಗಾಗಿ ಪೂರ್ಣಗೊಳಿಸುವಂತೆ ಸೂಚಿಸಲಾಯಿತು.

**(ಕ್ರಮ: ಸರ್ಕಾರದ ಕಾರ್ಯದರ್ಶಿಗಳು, ಸಿಆಸುಇ)**

ನ್ಯಾಯಮೂರ್ತಿ ಹೆಚ್.ಎನ್.‌ ನಾಗಮೋಹನ್‌ ದಾಸ್‌ ಏಕ ಸದಸ್ಯ ವಿಚಾರಣಾ ಆಯೋಗಕ್ಕೆ ಸಲ್ಲಿಸಬೇಕಾಗಿರುವ ಮಾಹಿತಿಯನ್ನು ಎಲ್ಲಾ ಇಲಾಖೆಗಳು ಎರಡು ವಾರಗಳಲ್ಲಿ ಸಲ್ಲಿಸುವಂತೆ ಸೂಚಿಸಲಾಯಿತು.

**(ಕ್ರಮ: ಎಲ್ಲಾಇಲಾಖೆಗಳ ಸರ್ಕಾರದ ಅಪರ ಮುಖ್ಯ ಕಾರ್ಯದರ್ಶಿ / ಪ್ರಧಾನ ಕಾರ್ಯದರ್ಶಿ / ಕಾರ್ಯದರ್ಶಿಗಳು)**

ಸರ್ಕಾರದ ಕಾರ್ಯದರ್ಶಿ, ಸಿಆಸು (ಆಡಳಿತ ಸುಧಾರಣೆ) ಇಲಾಖೆ, ಇವರು ಮಾತನಾಡುತ್ತಾ , ಸರ್ಕಾರಿ ನೌಕರರಿಗೆ ಸಧ್ಯದಲ್ಲಿಯೇ iGoT platform ನಲ್ಲಿ ಆನ್‌ಲೈನ್‌ ಮುಖಾಂತರ ತರಬೇತಿ ನೀಡುವುದರ  ಬಗ್ಗೆ ವಿವರಿಸಿ ಎಲ್ಲಾ ಇಲಾಖೆಗಳು ನಿರ್ವಹಿಸುವ  ಕಾಯ್ದೆ/ನಿಯಮಗಳು/ಪ್ರಮುಖ ಯೋಜನೆಗಳಿಗೆ ಸಂಬಂಧಿಸಿದ ವಿಷಯಗಳ ಕುರಿತು content ಸಿದ್ಧಪಡಿಸಿ iGOT platform ನಲ್ಲಿ ಕನ್ನಡದಲ್ಲಿ ಅಪ್‌ಲೋಡ್‌ ಮಾಡುವಂತೆ ಸೂಚಿಸಿದರು.

ಅಂತಿಮವಾಗಿ ಬಹಳಷ್ಟು ಇಲಾಖೆಗಳು ಮಾಹಿತಿ ಹಕ್ಕು ಅಧಿನಿಯಮದ ಅನ್ವಯ ತಮ್ಮ ಇಲಾಖೆಯ ಮಾಹಿತಿಯನ್ನು ಅಂತರ್ಜಾಲದಲ್ಲಿ ಪ್ರಕಟಿಸಿರುವುದಿಲ್ಲವೆಂದು ಸಭೆಯ ಗಮನಕ್ಕೆ ತರಲಾಯಿತು.  ಆದುದರಿಂದ, ಎಲ್ಲಾ ಇಲಾಖೆಗಳು ಮಾಹಿತಿ ಹಕ್ಕು ಅಧಿನಿಯಮದನ್ವಯ ಇಲಾಖಾ ಅಂತರ್ಜಾಲ ತಾಣದಲ್ಲಿ 4(1)(a) & 4(1)(b) ಮಾಹಿತಿಯನ್ನು ಪ್ರಕಟಿಸಲು ಅಗತ್ಯ ಕ್ರಮವಹಿಸುವಂತೆ ಸೂಚಿಸಲಾಯಿತು.

**(ಕ್ರಮ: ಎಲ್ಲಾಇಲಾಖೆಗಳ ಸರ್ಕಾರದ ಅಪರ ಮುಖ್ಯ ಕಾರ್ಯದರ್ಶಿ / ಪ್ರಧಾನಕಾರ್ಯದರ್ಶಿ / ಕಾರ್ಯದರ್ಶಿಗಳು)**

ವಂದನೆಗಳೊಂದಿಗೆ ಸಭೆಯನ್ನು ಮುಕ್ತಾಯಗೊಳಿಸಲಾಯಿತು.

‌                                                                           **(ಡಾ|| ಶಾಲಿನಿ ರಜನೀಶ್)**

**ಸರ್ಕಾರದ ಮುಖ್ಯ ಕಾರ್ಯದರ್ಶಿ**

**ಸಂ:ಸಿಆಸುಇ(ಆಸು)02 ಗಕಾಸ 2025**